Ռոսե

Ռոսեննա Փաք (կորեերեն՝ 박채영, անգլ.՝ Roseanne Park, փետրվարի 11, 1997(1997-02-11), Օկլենդ, Նոր Զելանդիա), առավել հայտնի է որպես Ռոսե (կորեերեն՝ 로제), կորեա-նորզելանդացի երգչուհի։ Հանդիսանում է Blackpink գըրլ բենդի անդամ, որտեղ զբաղեցնում է գլխավոր վոկալիստի և ուղեկցող պարուհու դիրքերը։ 2021 թվականի մարտի 21-ին սոլո դեբյուտ է կատարել իր «R» սինգլային ալբոմով։


== Կենսագրություն ==


=== 1997-2015. Վաղ կյանք և կարիերայի սկիզբ ===
Ծնվել է Նոր Զելանդիայի Օքլենդ քաղաքում։ 8 տարեկան հասակում տեղափոխվել է Ավստրալիայի Մելբուրն քաղաք։ Սովորել է աղջիկների՝ Canterbury Girls' Secondary College փակ դպրոցում։
Ռոսեն, 2012 թվականին, Ավստրալիայում, YG Entertainment-ի լսումների ժամանակ, առաջին հորիզոնականն է զբաղեցրել և թրեյնիներին է միացել։ Ընդամենը մի քանի ամիս պրակտիկայից հետո նա, «Without you» երգի համար կանացի վոկալային հատված ձայնագրեց, որը G-Dragon-ի առաջին մինի ալբոմում ընդգրկվեց։


=== 2016-2020. Դեբյուտը Blackpink-ում ===
2016 թվականի հունիսի 22-ին YG Entertainment-ը Ռոսեի թիզեր լուսանկարն է ներկայացրել, որպես նոր գըրլ բենդի՝ Blackpink-ի անդամ (առաջինը գըրլ բենդը 2009 թվականի 2NE1-ի դեբյուտից հետո)։ Հունիսի վերջին հրապարակվել են մնացած անդամների (Ջիսու, Ջեննի և Լիսա) մասնակցությամբ ընդհանուր թիզերները։ Դեբյուտի օրը, մամլո ասուլիսի ժամանակ, YG-ի հիմնադիր Յան Հյոն Սոկը հայտարարել է, որ խմբում լիդեր չի լինելու, քանի որ «բոլորը անդամներն էլ հարմար են այդ դերի համար և շատ դժվար է ընտրել»։ Ռոսեն զբաղեցրել է գլխավոր վոկալիստի և ուղեկցող պարուհու դիրքերը։ Blackpink-ի դեբյուտը տեղի է ունեցել 2016 թվականի օգոստոսի 8-ին «Square One» սինգլային ալբոմով։
Ռոսեն նաև հայտնվել է տարբեր հեռարձակվող նախագծերում, ինչպիսիք են «King Of Masked Singer»-ը և «Fantastic Duo 2» երաժշտական շոուները։ «King Of Masked Singer»-ում նրա վոկալային ելույթը լսարանի կողմից ջերմ ընդունելության է արժանացել, որը Ռոսեն մեկնաբանել է, որ նա «չգիտեր, թե լսարանը կհավանի նրա երգելը» և որ նա, դրական արդյունքի դեպքում, իրեն «ուրախ և թեթևացած» է զգում։ Հետագայում, Ռոսեն հայտնվել է շոուի երկրորդ եթերաշրջանում, որպես ֆանտաստիկ դուետի կատարող։ Շոուի պրոդյուսերները նշել են, որ նրա հայտնվելը նպատակ ուներ «բացահայտել Ռոսեի վոկալային գրավչությունը, որը տարբերվում է Blackpink-ից»։


=== 2021. Սոլո կարիերա ===
2018 թվականի հոկտեմբերի կեսերին YG Entertainment-ը հայտարարեց Blackpink խմբի բոլոր անդամների սոլո նախագծերի մասին, իր առաջին նյութը թողարկել է Ջեննին։ 
2020 թվականի հունիսի 2-ին հայտնի դարձավ, որ Ռոսեն իր սոլո դեբյուտը կատարելու է խմբի կորեերեն առաջին ստուդիական ալբոմի թողարկումից հետո։ 2020 թվականի դեկտեմբերին տված հարցազրույցի ժամանակ Ռոսեն հաստատել է, որ իր դեբյուտային երաժշտական տեսահոլովակի նկարահանումները սկսվելու են 2021 թվականի հունվարին։ 2021 թվականի հունվարի 26-ին թողարկվել է Ռոսեի սոլո դեբյուտի գովազդային թիզերը, ինչպես նաև հաստատվել է, որ իր սոլո ալբոմի  երգերից մեկը նա կատարելու է 2021 թվականի հունվարի 31-ին անցկացվելիք «Blackpink Livestream Concert: The Show»-ի ժամանակ։ Համերգից հետո Ռոսեի «Gone» անվամբ երգը դրական գնահատականների է արժանացել կորեական «My Daily» վեբ կայքի կողմից։
Ռոսեի դեբյուտային՝ «R» սինգլային ալբոմը թողարկվել է 2021 թվականի մարտի 12-ին։


== Արտիստիզմ ==
Քեյ փոփ արդյունաբերությունում Ռոսեի ձայնը, իր պարզ վոկալային տեմբրով, ճանաչում է ձեռք բերել։ Նրա վոկալային գույնը, Blackpink խմբում դեբյուտից հետո, մեծապես գովասանքների է առժանացել։ Ֆիլիպինացի քննադատ Ալմիրա Բլանկադան, ով գրում է ABS-CBN-ի համար, նշել է, որ «դժվար է գտնել մի երգչի, ով, իր երգելու ընդհանուր ոճով, տարբերվում է մյուսներից»։ «Fantastic Duo 2»-ում, Ռոսեի ելույթից հետո, երգչուհի Gummy-ն նշել է, որ «Ռոսեի ձայնը այնքան յուրահատուկ է, որ սա այն ձայնի տեսակն է, որը սիրում են երիտասարդները»։ Ռոսեն նաև ճանաչվել է բարձրահունչ ձայնային դիապազոնով։ Որպես երաժիշտ, Ռոսեն, ամերիկացի երգչուհի Թորի Քելլիին համարում է իր երաժշտական ոճի ոգեշնչումը։


== Գովազդային բրենդներ ==
2018 թվականի Ռոսեն և Ջիսուն ընտրվել են որպես «Kiss Me» հարավկորեական կոսմետիկ բրենդի մոդելներ։ Նա նաև հրավիրվել է տարբեր դիզայներական միջոցառումների, ինչպիսիք են Ալեսսանդրո Դելլ'Ակվայի հավաքածուն՝ Հանհնամայում, Ալեքսանդր Մակքուինի, 2018 թվականի աշուն-ձմեռ հավաքածույի ցուցադրությանը Սոնդոնգում և 2018 թվականի, Coach-ի նախաաշնանային հավաքածուն՝ Շանհայում։


=== Ազդեցություն ===
Ռոսեն համարվում է հայտնիությամբ իններորդ քեյ փոփ այդոլը ինստագրամում (2020 թվականի մայիսի տվյալներով 23 միլիոն հետևորդ)(այժմ նրա հետևորդների քանակը անցնում է 60 մլն ,2022 թ.)։ Ռոսեն հայտնվել է Korean Business Research Institute-ի կանացի բրենդի հեղինակության 2018 թվականի ցուցակում։ Այդ ցուցակը հետևում է կորեացի հայտնիներին, ովքեր ունեն թվով շատ օնլայն որոնումներ և հարցումներ։ Նա նաև թոփ 20 է հասել։


== Սկավառակագրություն ==


=== Սինգլային ալբոմներ ===


=== Որպես գլխավոր արտիստ ===


=== Որպես համագործակցող արտիստ ===


=== Որպես երգահան ===


== Ֆիլմագրություն ==


=== Ժամանցային շոուներ ===


== Ծանոթագրություններ ==


== Արտաքին հղումներ ==